1. Wa woɔ wa sibi he wami daa,
Konɛ wa sɔmɔ Yehowa,
Nɛ́ waa suɔ wa sibi be fɛɛ be.
Suɔmi kɛ tue mi jɔmi baa.
Suɔmi nɛ Mawu we bi jeɔ kpo
Haa a toɔ a tsui si wawɛɛ.
Wa we asafo’ɔ poɔ wa he piɛ;
E ji wesa he kɛ ha wɔ.
2. Munyu nɛ a tuɔ be nɛ sa mi,
Hyɛ bɔ nɛ e hi wawɛɛ ha!
Wa nuɔ munyuhi kaa kikɛ daa
Ngɛ huɛmɛ kpakpahi a nya.
E da kaa waa kɛ mɛ pee kake;
Wa hɛɛ yi mi tomi kake!
Wa woɔ wa sibi he wami daa,
Wa yeɔ bua wa sibi hulɔ.
3. Yehowa we bi tsuo he ye kaa
Yehowa ligbi su si ta.
E he hia nɛ wa bua wa he nya
Konɛ waa nyɛɛ wami blɔ nɔ.
Waa kɛ Mawu we bi pee kake;
Waa kɛ mɛ tsuo ma sɔmɔ daa.
Wa woɔ wa sibi he wami daa,
Nɛ́ waa ye anɔkuale daa.